ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής «Με εντολή
Περιφερειάρχη» στους Προϊσταμένους των Διευθύνσεων Ανάπτυξης στις Περιφερειακές Ενότητες
Χίου και Σάμου της Περιφέρειας Βορείου Αιγαίου.
Κατάργηση του Προγράμματος Μεταπτυχιακών
Σπουδών με τίτλο «Αυτόνομα Συστήματα και Ρομποτική-Autonomous Systems and Robotics» του
Τμήματος Πληροφορικής και Τηλεπικοινωνιών
της Σχολής Θετικών Επιστημών του Πανεπιστημίου Θεσσαλίας.
Καθιέρωση υπερωριακής εργασίας, απογευματινής καθώς και νυχτερινής εργασίμων ημερών και
ημερήσιας ή νυχτερινής που παρέχεται Κυριακές
και εξαιρέσιμες ημέρες, του προσωπικού (μόνιμου, Ι.Δ.Α.Χ., Ι.Δ.Ο.Χ., Ωφελούμενοι του ΟΑΕΔ) και
εφημεριών λοιπού επιστημονικού προσωπικού
του Γενικού Νοσοκομείου Παίδων Πεντέλης, για
το έτος 2024.
ΑΠΟΦΑΣΕΙΣ
Αριθμ.  51751
(1)
Παροχή εξουσιοδότησης υπογραφής «Με εντολή Περιφερειάρχη» στους Προϊσταμένους των Δι-
ευθύνσεων Ανάπτυξης στις Περιφερειακές Ενότητες Χίου και Σάμου της Περιφέρειας Βορείου
Αιγαίου.
Ο ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87), και ειδικότερα τα άρ-
θρα 159, 160 και 186.
2. Το π.δ. 137/2010 «Οργανισμός της Περιφέρειας Βορείου Αιγαίου» (Β’ 270), όπως τροποποιήθηκε και ισχύει
με την υπ’ αρ. 15055/2023 απόφαση της Αποκεντρωμένης Διοίκησης Αιγαίου «Έγκριση της απ’ αρ. 69/2023
(ΑΔΑ: Ψ9ΡΖ7ΛΩ-Τ5Ρ) απόφασης του Περιφερειακού
Συμβουλίου Βορείου Αιγαίου, περί τροποποίησης του
Οργανισμού Εσωτερικής Υπηρεσίας (Ο.Ε.Υ.) της Περιφέρειας Βορείου Αιγαίου» (Β΄ 3705).
3. Τον Κώδικα Διοικητικής Διαδικασίας (ν. 2690/1999,
Α’ 45).
4. Τον Κώδικα Κατάστασης Δημοσίων Πολιτικών
Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
5. Την υπ’ αρ. 16/2023 απόφαση του Πολυμελούς Πρωτοδικείου Μυτιλήνης.
6. Το από 16-12-2013 πρακτικό ορκωμοσίας του Περιφερειάρχη και των Περιφερειακών Συμβούλων.
7. Το άρθρο 37 «Δικαίωμα υπογραφής με “Εντολή Περιφερειάρχη”» του ν. 4440/2016 (Α’ 224) και ειδικότερα
την παρ. 2 αυτού.
8. Την υπό στοιχεία ΔΙΑΔΙΠΥΔ/ΤΣΠΕΑΔ/Φ.18/οικ.
32731/21-12-2016 εγκύκλιο της Διεύθυνσης Απλούστευσης Διαδικασιών και Παροχής Υπηρεσιών Δημοσί-
ου του Υπουργείου Διοικητικής Ανασυγκρότησης (ΑΔΑ:
6ΥΜΤ465ΧΘΨ-ΣΙΡ) με θέμα «δικαίωμα υπογραφής με
εντολή Περιφερειάρχη» - άρθρο 37 του ν. 4440/2016.
9. Την υπό στοιχεία ΔΟΑ/οικ. 26601/10-10-2007 εγκύκλιο του Υπουργείου Εσωτερικών και την υπό στοιχεία
ΔΟΑ/οικ. 8638/26-03-2013 (ΑΔΑ: ΒΕ2ΨΧ-ΙΔ7) εγκύκλιο
του Υπουργείου Διοικητικής Μεταρρύθμισης και Ηλεκτρονικής Διακυβέρνησης περί μείωσης υπογραφών
στις διοικητικές πράξεις και στα διοικητικά έγγραφα.
10. Την ανάγκη συντόμευσης των διοικητικών διαδικασιών για τη διεκπεραίωση υπηρεσιακών θεμάτων, την
εξασφάλιση της εύρυθμης και αποδοτικής λειτουργίας
των υπηρεσιών των Διευθύνσεων Ανάπτυξης ΠΕ Χίου
και ΠΕ Σάμου και την εν γένει καλύτερη εξυπηρέτηση
του πολίτη.
11. Το γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού της
Περιφέρειας Βορείου Αιγαίου και του κρατικού προϋπολογισμού, αποφασίζουμε:
Παρέχουμε στους Προϊσταμένους των Διευθύνσεων Ανάπτυξης των Περιφερειακών Ενοτήτων Χίου και
Σάμου, έκαστο στην περιοχή ευθύνης του, την εξουσιοδότηση υπογραφής «Με εντολή Περιφερειάρχη» για
«την έκδοση αδειών, που περιλαμβάνονται στο πεδίο
εφαρμογής της Οδηγίας 2006/123/EK του Ευρωπαϊκού
Κοινοβουλίου και Συμβουλίου, και αφορούν την πρόΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2266
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2266/16.04.2024
σβαση σε δραστηριότητες παροχής υπηρεσιών και την
άσκησή τους, στο πλαίσιο της εσωτερικής αγοράς της
Ε.Ε., Οδηγίας που ενσωματώθηκε στο ελληνικό δίκαιο
με τον ν. 3844/2010 (Α’ 63)», κατ’ εφαρμογή της παρ. 2
του άρθρου 37 του ν. 4440/2016 (Α’ 224).
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2024
Ο Περιφερειάρχης
ΚΩΝΣΤΑΝΤΙΝΟΣ ΜΟΥΤΖΟΥΡΗΣ
Ι
Αριθμ. 6661/24/ΓΠ
(2)
Κατάργηση του Προγράμματος Μεταπτυχιακών
Σπουδών με τίτλο «Αυτόνομα Συστήματα και Ρομποτική-Autonomous Systems and Robotics» του
Τμήματος Πληροφορικής και Τηλεπικοινωνιών
της Σχολής Θετικών Επιστημών του Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις του άρθρου 82 του ν.  4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α΄ 141).
2. Την υπό στοιχεία 20045/20/ΓΠ/13-10-2020 (Β΄ 4670)
απόφαση της Συγκλήτου του Πανεπιστημίου Θεσσαλίας
σύμφωνα με την οποία ιδρύθηκε το Πρόγραμμα Μεταπτυχιακών Σπουδών του Τμήματος Πληροφορικής και
Τηλεπικοινωνιών της Σχολής Θετικών Επιστημών του
Πανεπιστημίου Θεσσαλίας με τίτλο «Αυτόνομα Συστήματα και Ρομποτική-Autonomous Systems and Robotics».
3. Το απόσπασμα πρακτικού της Συνέλευσης του Τμήματος Πληροφορικής και Τηλεπικοινωνιών της Σχολής
Θετικών Επιστημών του Πανεπιστημίου Θεσσαλίας στην
υπ’ αρ. 94/15-02-2024 συνεδρίασή της.
4. Το απόσπασμα πρακτικού της Συγκλήτου του Πανεπιστημίου Θεσσαλίας στην υπ’ αρ. 305/01-04-2024
συνεδρίασή της.
5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προ-
ϋπολογισμού και του Προϋπολογισμού του Ιδρύματος,
αποφασίζουμε:
Την κατάργηση του Προγράμματος Μεταπτυχιακών
Σπουδών με τίτλο «Αυτόνομα Συστήματα και Ρομποτική-Autonomous Systems and Robotics» του Τμήματος
Πληροφορικής και Τηλεπικοινωνιών της Σχολής Θετικών
Επιστημών του Πανεπιστημίου Θεσσαλίας, το οποίο επανιδρύθηκε με την υπό στοιχεία 20045/20/ΓΠ/13-10-2020
(Β΄ 4670) απόφαση της Συγκλήτου του Πανεπιστημίου
Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 3 Απριλίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Ι
Αριθμ. απόφ. 09/52
(3)
Καθιέρωση υπερωριακής εργασίας, απογευματινής καθώς και νυχτερινής εργασίμων ημερών και
ημερήσιας ή νυχτερινής που παρέχεται Κυριακές
και εξαιρέσιμες ημέρες, του προσωπικού (μόνιμου, Ι.Δ.Α.Χ., Ι.Δ.Ο.Χ., Ωφελούμενοι του ΟΑΕΔ)
και εφημεριών λοιπού επιστημονικού προσωπικού του Γενικού Νοσοκομείου Παίδων Πεντέλης,
για το έτος 2024.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΑΤΤΙΚΗΣ
«ΣΙΣΜΑΝΟΓΛΕΙΟ- ΑΜΑΛΙΑ ΦΛΕΜΙΓΚ»
ΚΑΙ ΤΟΥ ΔΙΑΣΥΝΔΕΟΜΕΝΟΥ ΣΕ ΑΥΤΟ
ΓΕΝΙΚΟΥ ΝΟΣΟΚΟΜΕΙΟΥ ΠΑΙΔΩΝ ΠΕΝΤΕΛΗΣ
Έχοντας υπόψη:
1. Τις διατάξεις του ν. 3329/2005 «Εθνικό Σύστημα
Υγείας και άλλες διατάξεις» (Α΄ 81).
2. Τον ν. 4213/2013 (Α΄ 261) περί διασύνδεσης των
αυτοτελών Νοσοκομείων «Γ.Ν. Αττικής ΣισμανόγλειοΑμαλία Φλέμιγκ» και «Γ.Ν. Παίδων Πεντέλης».
3. Τις διατάξεις του άρθρου 20 «Αποζημίωση για εργασία καθ’ υπέρβαση του υποχρεωτικού ωραρίου - Αποζη-
μίωση για εργασία προς συμπλήρωση του υποχρεωτικού
ωραρίου» του ν. 4354/2015 (Α΄ 176), σύμφωνα με τις
οποίες προβλέπεται ότι «Α. Αποζημίωση για εργασία καθ’
υπέρβαση του υποχρεωτικού ωραρίου. 1. Η καθιέρωση
με αποζημίωση εργασίας καθ’ υπέρβαση του υποχρεωτικού ωραρίου των υπαλλήλων, επιτρέπεται μόνο για την
αντιμετώπιση εποχικών, έκτακτων ή επειγουσών υπηρεσιακών αναγκών. […]. Για το προσωπικό των Ν.Π.Δ.Δ και
των Ν.Π.Ι.Δ η απόφαση καθιέρωσης υπερωριακής εργασίας εκδίδεται από το Διοικητικό Συμβούλιο ή το όργανο
διοίκησης ή το εξουσιοδοτημένο από αυτό όργανο. […].
Στις αποφάσεις αυτές καθορίζεται ο αριθμός των υπαλλήλων, το χρονικό διάστημα και οι ώρες υπερωριακής
απασχόλησής τους μέσα στα όρια των πιστώσεων του
Προϋπολογισμού τους, μη επιτρεπόμενης της επιβάρυνσης του Προϋπολογισμού Δημοσίων Επενδύσεων.
Οι ανωτέρω αποφάσεις δημοσιεύονται στην Εφημερίδα
της Κυβερνήσεως και ισχύουν από τη δημοσίευσή τους.
[…]. 2. Οι ώρες απασχόλησης καθ’ υπέρβαση του υποχρεωτικού ωραρίου ορίζονται ανά εξάμηνο, χωρίς να
υπάρχει η δυνατότητα αυξομείωσης μεταξύ των δύο (2)
εξαμήνων μέσα στο έτος, ως εξής: α. Απογευματινή
υπερωριακή εργασία. Για απογευματινή υπερωριακή
εργασία μέχρι εκατόν είκοσι (120) ανά υπάλληλο. […].
β. Υπερωριακή εργασία κατά τις νυχτερινές ώρες ή κατά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2266/16.04.2024
τις Κυριακές και εξαιρέσιμες ημέρες. Για υπερωριακή
εργασία κατά τις νυκτερινές ώρες ή κατά τις Κυριακές
και εξαιρέσιμες ημέρες, για υπαλλήλους που ανήκουν
σε υπηρεσίες που λειτουργούν, βάσει νόμου είτε όλες τις
ημέρες του μήνα είτε σε δωδεκάωρη ή εικοσιτετράωρη
βάση, μέχρι ενενήντα έξι (96) ώρες για τις νυχτερινές και
μέχρι ενενήντα έξι (96) ώρες για τις Κυριακές και εξαιρέσιμες ημέρες ανά υπάλληλο. […] Γ. Ειδικές περιπτώσεις.
[…] 2.γ) Για τους υπαλλήλους που είναι αποσπασμένοι
ή διατίθενται για την εξυπηρέτηση των Γραφείων Βουλευτών […] συνολικά το μήνα για κάθε υπάλληλο, ως
ακολούθως: αα) Υπερωριακή εργασία (μέχρι 22ης ώρας)
14 ώρες. ββ) Νυχτερινή υπερωριακή εργασία (από 22ης
ώρας μέχρι 6ης πρωινής) 5 ώρες. γγ) Εργασία τις Κυριακές και εξαιρέσιμες ημέρες (από 6ης πρωινής μέχρι 22ης
ώρας) 6 ώρες […]».
4. Την υπό στοιχεία 2/31029/ΔΕΠ/06.05.2016 εγκύκλιο
του Γ.Λ.Κ. σχετικά με «Παροχή οδηγιών για την εφαρμογή των διατάξεων του κεφ. Β’ του ν. 4354/2015» (ΑΔΑ:
ΩΛ9ΣΗ-0ΝΜ)
5. Τον ν. 4316/2014 (Α’ 270) και ιδίως το άρθρο 12,
όπως έχει προστεθεί με το άρθρο 64 του ν. 4486/2017
«Οι αποφάσεις καθιέρωσης υπερωριακής, νυχτερινής και εξαιρέσιμων ημερών εργασίας, καθώς και
εφημεριών του προσωπικού των Ν.Π.Δ.Δ. και Ν.Π.Ι.Δ.,
που εκδίδονται από τα όργανα διοίκησης των οικείων φορέων, σύμφωνα με τη διάταξη του άρθρου 20
του ν. 4354/2015 (Α’ 176), μετά τη δημοσίευση της αντίστοιχης κοινής υπουργικής απόφασης καθιέρωσης υπε-
ρωριακής εργασίας ανά Δ.Υ.Πε., ισχύουν αναδρομικά
από την 1η Ιανουαρίου κάθε έτους» (Α’ 115).
6. Την υπό στοιχεία Γ4β/68820/27.12.2023 απόφαση
του Υπουργού Υγείας «Καθιέρωση Εφημεριών Χημικών, Βιοχημικών, Κλινικών Χημικών, Βιολόγων, Φαρμακοποιών -
Νοσοκομειακών Φαρμακοποιών, Ψυχολόγων, Φυσικών
Νοσοκομείων-Ακτινοφυσικών και Κτηνιάτρων των Νοσοκομείων του Ε.Σ.Υ., ανά Υγειονομική Περιφέρεια για
το έτος 2024» (Β΄ 7453).
7. Την υπ’ αρ. 2376/16.01.2024 απόφαση του Διοικητή
της 1ης Υ.ΠΕ. Αττικής «Κατανομή ποσού για αποζημίωση
εφημεριών Χημικών, Βιοχημικών, Κλινικών Χημικών, Βιολόγων, Φαρμακοποιών, Νοσοκομειακών Φαρμακοποιών,
Ψυχολόγων, Φυσικών Νοσοκομείων, Ακτινοφυσικών και
Κτηνιάτρων των Νοσοκομείων αρμοδιότητας 1ης Υγειονομικής Περιφέρειας Αττικής, έτους 2024», σύμφωνα με
την οποία στο Γ.Ν. Παίδων Πεντέλης κατανεμήθηκε το
ποσό των 42.000€ (ΑΔΑ: ΨΔΤΣ469Η26-Λ7Ω).
8. Την υπό στοιχεία Γ4β/65222/27.12.2023 απόφαση
του Υπουργείου Υγείας «Καθιέρωση με αμοιβή υπερωριακής, νυχτερινής και εξαιρέσιμων ημερών εργασίας
του μόνιμου προσωπικού και του προσωπικού με σχέση εργασίας ιδιωτικού δικαίου των Νοσοκομείων του
Ε.Σ.Υ., των Μονάδων Πρωτοβάθμιας Φροντίδας Υγείας,
ανά Υγειονομική Περιφέρεια, και του Ε.Κ.Α.Β. για το έτος
2024» (Β΄ 7453).
9. Την υπ’ αρ. 2396/16.01.2024 απόφαση του Διοικητή της 1ης Υ.ΠΕ. Αττικής «Κατανομή ποσού για αμοιβή
υπερωριακής, νυχτερινής και εξαιρέσιμων ημερών εργασίας του μόνιμου προσωπικού, του προσωπικού με
σχέση εργασίας ιδιωτικού δικαίου των Νοσοκομείων
αρμοδιότητας 1ης Υγειονομικής Περιφέρειας Αττικής,
έτους 2024», σύμφωνα με την οποία στο Γ.Ν. Παίδων
Πεντέλης κατανεμήθηκε το ποσό των 400.000 € (ΑΔΑ:
9Ζ1Ξ469Η26-ΛΩΥ)
10. Την ανάγκη 24ωρης κάλυψης του Νοσοκομείου
με νοσηλευτικό, επιστημονικό, τεχνικό και παραϊατρικό
προσωπικό, καθότι το Νοσοκομείο εκτελεί Γενική Εφημερία κάθε Δευτέρα, Πέμπτη και κάθε δεύτερη Κυριακή
κι επιπλέον διαθέτει Κοινοτικό Κέντρο Ψυχικής Υγείας
Παιδιών και Εφήβων στην περιοχή της Λυκόβρυσης Αττικής, το οποίο εξυπηρετεί καθημερινά μικρούς ασθε-
νείς. Λόγω 24ωρης λειτουργίας του Νοσοκομείου είναι
απαραίτητη η απασχόληση των υπαλλήλων και κατά τις
Κυριακές, εξαιρέσιμες ημέρες και αργίες.
11. Tην ανάγκη πραγματοποίησης κυκλικού ωραρίου
εργασίας των Διοικητικών υπαλλήλων του Νοσοκομείου
στο Τμήμα Κίνησης Ασθενών κατά τις γενικές εφημερίες
του Νοσοκομείου.
12. Τη μεγάλη έλλειψη προσωπικού λόγω συνταξιοδοτήσεων, αποσπάσεων, μετατάξεων-μετακινήσεων,
άδειας ανατροφής τέκνου, άδειας άνευ αποδοχών με
επακόλουθη την ανάγκη υπερωριακής απασχόλησης
καθημερινές και εξαιρέσιμες ημέρες από το υπάρχον
δυναμικό προκειμένου να εξυπηρετηθεί η εύρυθμη λειτουργία του Νοσοκομείου.
13. Την υπό στοιχεία Γ4β/Γ.Π.οικ.74457/20.11.2020
απόφαση του Υπουργού Υγείας «Συγκρότηση και ορισμός μελών στο Διοικητικό Συμβούλιο των διασυνδεό-
μενων Ν.Π.Δ.Δ. υπό την επωνυμία Γ.Ν.Α. «ΣισμανόγλειοΑμαλία Φλέμιγκ» και Γ.Ν.Παίδων Πεντέλης, αρμοδιότητας
της 1ης Δ.Υ.ΠΕ. Αττικής» (Υ.Ο.Δ.Δ. 1011), αποφασίζει:
Την έγκριση της υπερωριακής, απογευματινής καθώς
και νυχτερινής εργασίμων ημερών και ημερήσιας ή νυχτερινής που παρέχεται Κυριακές και εξαιρέσιμες ημέρες
εργασίας, του προσωπικού (μόνιμου, Ι.Δ.Α.Χ., Ι.Δ.Ο.Χ.,
Ωφελούμενοι του ΟΑΕΔ) και των εφημεριών λοιπού
επιστημονικού προσωπικού του Γενικού Νοσοκομείου
Παίδων Πεντέλης, για το έτος 2024 αναλυτικά ως εξής:
Α. Η απογευματινή υπερωριακή εργασία ορίζεται ανά
εξάμηνο μέχρι εκατόν είκοσι (120) ώρες ανά υπάλληλο και η υπερωριακή εργασία κατά τις νυχτερινές ώρες
ή κατά τις Κυριακές και εξαιρέσιμες ημέρες εργασίας
ορίζεται ανά εξάμηνο μέχρι ενενήντα έξι (96) ώρες ανά
υπάλληλο για τις νυκτερινές και μέχρι ενενήντα έξι (96)
ώρες για τις Κυριακές και εξαιρέσιμες ημέρες, η οποία
αφορά συνολικά έως και 280 υπαλλήλους (Διοικητικό,
Νοσηλευτικό, Τεχνικό, Παραϊατρικό, αποσπασμένους σε
γραφεία Βουλευτών, Βοηθητικό και λοιπό προσωπικό)
και 130.000 ώρες επιμεριζόμενες για:
- 1ο Εξάμηνο του έτους 2024 σε 65.000 ώρες με κόστος
255.000€ (ΚΑΕ 0261,KAE 0263),
- 2ο Εξάμηνο του έτους 2024 σε 65.000 ώρες με κόστος
255.000 € (ΚΑΕ 0261, KAE 0263).
Β. Αποζημίωση για εφημερίες λοιπού επιστημονικού
προσωπικού (Χημικών, Βιοχημικών, Κλινικών Χημικών,
Βιολόγων, Φαρμακοποιών, Νοσοκομειακών ΦαρμακοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2266/16.04.2024
ποιών, Ψυχολόγων, Φυσικών Νοσοκομείων, Ακτινοφυσικών) του Νοσοκομείου για το έτος 2024 για 2 άτομα,
220 ημέρες εφημερίας επιμεριζόμενες για:
- 1ο Εξάμηνο του έτους 2024 σε 110 ημέρες εφημερίας
με κόστος 21.000,00 € (ΚΑΕ 0261, KAE 0263)
- 2ο Εξάμηνο του έτους 2024 σε 110 ημέρες εφημερίας
με κόστος 21.000,00€ (ΚΑΕ 0261, KAE 0263)
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 13 Μαρτίου 2024
Ο Πρόεδρος
ΗΛΙΑΣ ΔΑΛΑΪΝΑΣ

[Source: 20240202266.pdf | Tokens: 13135]